Document ID: 32005R0436

32005R0436
L 072/4
JURNALUL OFÍCIAL AL UNIUNII EUROPENE
REGULAMENTUL (CE) NR. 436/2005 AL COMISIEI
din 17 martie 2005
de modificare a Regulamentului (CE) nr. 796/2004 de stabilire a normelor de aplicare a condiționării, modulării și a sistemului integrat de gestiune și control, prevăzute de Regulamentul (CE) nr. 1782/2003 al Consiliului de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 52 alineatul (2),
întrucât:
(1)
Regulamentul (CE) nr. 796/2004 al Comisiei (2) stabilește normele de aplicare a Regulamentului (CE) nr. 1782/2003, în special în ceea ce privește condițiile de verificare a conținutului de tetrahidrocanabinol în culturile de cânepă.
(2)
În conformitate cu articolul 33 alineatul (2) din Regulamentul (CE) nr. 796/2004, statele membre au comunicat rezultatele analizei nivelului de tetrahidrocanabinol din soiurile de cânepă însămânțate în 2004. Ar trebui să se țină seama de aceste rezultate la stabilirea listei de soiuri de cânepă în ceea ce privește schemele de ajutor în funcție de suprafață în cursul anilor viitori de comercializare și de lista soiurilor admise temporar pentru anul de comercializare 2005/2006. Unele dintre aceste soiuri ar trebui să facă obiectul procedurii B prevăzute în anexa I la Regulamentul (CE) nr. 796/2004.
(3)
Regulamentul (CE) nr. 796/2004 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a plăților directe,
ADOPTĂ PREZENTUL REGULAMENT:
Articolul 1
Anexa II la Regulamentul (CE) nr. 796/2004 se înlocuiește cu textul anexei la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Se aplică începând cu anul de comercializare 2005/2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 martie 2005.

Labels: 0
17
6